recursal/SuperWikiNEXT-32B huggingface dataset:
**Jákup Biskopstø Andreasen**| Asmeniniai duomenys |
| --- |
| Gimimo data | 1998 m. gegužės 31 d. (25 metai) |
| Gimimo vieta | Klaksvikas, Farerai |
| Klubai |
| Dabar žaidžia | Klaksvíkar Ítróttarfelag |
| **Numeris** | 8 |
| **Pozicija** | saugas |
| Jaunimo klubai |
| ? | Klaksvíkar Ítróttarfelag |
| Profesionalūs klubai\* |
| 2014– | Klaksvíkar Ítróttarfelag | 205 0(19) |
| Nacionalinė komanda\*\* |
| 2020– | Farerai Farerai | 024 0(2) |
| \* Skaičiuojama tik pasirodymai ir įvarčiai vietinėje lygoje Duomenys 2021 m. rugpjūčio 2 d..
\*\* Nacionalinės komandos pasirodymų irįvarčių duomenys 2022 m. rugsėjo 22 d.. |

**Jakupas Andreasenas** (g. 1998 m. gegužės 31 d.) – Farerų salų futbolininkas, saugas. 

Kitados atstovavo jaunimo rinktinėms, o vėliau ir nacionalinei rinktinei.

Karjera
-------

Andreasenas per savo karjerą rungtyniavo tik Fareruose. Klaksvíkar Ítróttarfelag sistemos auklėtinis. 

Nuo 2014 m. atstovavo pagrindinei klubo ekipai. Sužaidė daugiau nei du šimtus lygos rungtynių.

Rinktinės
---------

Farerų rinktinėje žaidė nuo 2020 m. Jis vienas iš fareriečių, pelniusių įvarčius į Lietuvos rinktinės vartus.

Nacionalinėje rinktinėje debiutavo 2020 m. rugsėjo 6 d. rungtynėse prieš Andorą. Nacijų lygos rungtynėse Farerai nugalėjo varžovus išvykoje rezultatu 1–0.

2022 m. birželio 11 d. rungtynėse prieš Lietuvos rinktinę J. Andreasenas pelnė įvartį ir Farerai išsiveržė į priekį 2:1. Namuose žaidusi Farerų rinktinė sugebėjo išlaikyti persvarą ir nugalėjo lietuvius rezultatu 2:1.

2022 m. rugsėjo 22 d. rungtynėse prieš Lietuvą pasižymėjo pelnydamas įvartį ir fareriečiai pirmavo 1:0, tačiau Vykintas Slivka išlygino rezultatą ir rungtynės baigėsi lygiosiomis 1:1.

Išnašos
-------

1. ↑  Strack-Zimmermann, Benjamin. „Jákup Andreasen (Player) | National Football Teams". *national-football-teams.com*. Nuoroda tikrinta 2024-02-20.
2. ↑  Jákup Andreasen 2020-09-06 Andorra 0-1 Faroes
3. ↑
4. ↑  2022-09-22 Fareų Salos vs. Lietuva

Nuorodos
--------

* SOCCERWAY
* faroesoccer.com
* footballdatabase.eu
| **Jonas Kabelka** |
| --- |
|  |
| Gimė | 1914 m. lapkričio 8 d.Zviniškiai, Rusijos imperija |
| Mirė | 1986 m. gruodžio 26 d. (72 metai)Vilnius, Lietuvos TSR |
|  |
| Veikla | kalbininkas |
|  |
| Alma mater | Kauno universitetas |

**Jonas Kabélka**  (1914 m. lapkričio 8 d. Zviniškiai, Liudvinavo valsčius – 1986 m. gruodžio 26 d. Vilnius) – Lietuvos kalbininkas, filologijos mokslų kandidatas, baltistas, vertėjas.

Biografija
----------

Mokėsi Marijampolės marijonų gimnazijoje, nuo 6 klasės – Rygiškių Jono gimnazijoje. Grojo mokinių pučiamųjų orkestre. Bendraklasiai – būsimi kalbininkai Algirdas Julius Greimas ir Juozas Vaišnys. 1934–1937 m. Vytauto Didžiojo universitete studijavo lietuvių kalbą ir literatūrą, 1937–1939 m. baltistiką Berlyno, 1939–1941 m. Latvijos universitete. 1947 m. baigė Kauno universitetą. Mokytojai Jurgis Gerulis, Janis Endzelynas, Maksas Fasmeris. 1964 m. filologijos mokslų kandidatas.

1944–1946 m. dirbo mokytoju Marijampolėje, 1946–1950 m. dėstė Kauno universitete, nuo 1950 m. Vilniaus universitete, 1970 m. docentas. 1948–1965 m. dirbo leidykloje „Mintis", nuo 1957 m. vyriausiojo redaktoriaus pavaduotojas. Lietuvių kalbos žodyno (3–6 t.) redakcinės kolegijos narys.

Mokslinė veikla
---------------

Tyrinėjo lietuvių kalbos istorijos ir latvistikos problemas. Veikale „Kristijono Donelaičio raštų leksika" nagrinėjo K. Donelaičio kalbos ypatybes, pateikė apie 3000 žodžių žodyną. Parašė vadovėlių aukštosioms mokykloms, pirmąjį baltų filologijos vadovėlį aukštosioms mokykloms lietuvių kalba. Paskelbė straipsnių baltistikos, kalbos kultūros klausimais.

Išvertė A. Reformatskio „Kalbotyros įvadą" (su J. Iškausku, 1963 m.), A. Upyčio, V. Lacio, E. M. Remarko ir kitų rašytojų kūrinių.

Bibliografija
-------------

* Kristijono Donelaičio raštų leksika, Vilnius, Mintis, 1964 m.
* Latvių kalba, vadovėlis, 2 sąsiuviniai 1969 m.
* Latvių-lietuvių kalbų žodynas, su J. Balkevičiumi, 1977 m.
* Baltų filologijos įvadas, vadovėlis, 1982 m.
* Latvių kalba, vadovėlis, 1975 m. 2 leid. 1987 m.

Literatūra
----------

* *Ką buvo baltams pažadėjęs*: kalbininko, vertėjo Jono Kabelkos gimimo šimtmečiui. Sudarė Regina Venckutė. Vilniaus universiteto leidykla, 2014.

Šaltiniai
---------

1. ↑  Algirdas Sabaliauskas. *Jonas Kabelka*. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006. 105 psl.
| Panevėžio termofikacinė elektrinė |
| --- |
|  |
|  |
|  |
| Vieta | Panevėžys, Lietuvos vėliava Lietuva |
| Jėgainės tipas | Kogeneracinė jėgainė |
| Kuras | dujos |
| Eksploatuojantikompanija | Panevėžio energija |
| Statybospradžia | 2006 m. |
| Statybųkaina | virš 130 mln. Lt |
| Pradėtaeksploatuoti | 2008 m. |
| Naudingumokoeficientas | 86 % |
| Turbinos | 1 |
| Galingumas | 35 MW |
| Šiluminėgalia | 135.6 MW |
| Tinklalapis |  |

  

**Panevėžio termofikacinė elektrinė** – termofikacinė jėgainė Panevėžyje.

Istorija
--------

2000 m. Panevėžio miesto savivaldybės taryba priėmė sprendimą Panevėžyje pastatyti naują 35 MW galios elektrinę. Tokios elektrinės statybą numatė Nacionalinė energetikos strategija, nusprendus, kad turi būti uždaryta Ignalinos atominė elektrinė. Elektrinės projektavimas pradėtas 2005 m. statyba pradėta 2006 m. Senamiesčio gatvėje, AB „Panevėžio energija" RK-2 katilinės teritorijoje. 2008 m. elektrinės statyba baigta. Pirmoji tokio tipo termofikacinė elektrinė šalyje.

Termofikacinės elektrinės statybos projektą finansavo AB "Panevėžio energija", Lietuvos biudžetas bei Danijos Vyriausybė. Apie 20 mln. Lt paramos skirta iš Europos regioninės plėtros fondo.

Pajėgumas
---------

35 MW galingumo elektrinė gamina elektros energiją kūrenama gamtinėmis dujomis. Kombinuoto ciklo termofikacinė elektrinė per metus gali pagaminti apie 230 GWh šilumos ir apie 235 GWh elektros energijos.

Šaltiniai
---------

1. ↑  „Baigta Panevėžio termofikacinės elektrinės statyba" (Lietuvių k.). Delfi.lt. 2008-05-07. Nuoroda tikrinta 2013-03-06.`{{cite web}}`: CS1 priežiūra: Neatpažinta kalba (link)
|  Vengruvo Šv. Petro Alkantariečio ir Šv. Antano Paduviečio bažnyčia |
| --- |
|  |
| **Vyskupija** | Drohičino |
| **Dekanatas** | Vengruvo |
| **Gyvenvietė** | Vengruvas |
| **Statybinė medžiaga** | mūras |
| **Pastatyta** | 1715 m. |
| **Stilius** | barokas |

|  |  |
| --- | --- |
|  | **Vikiteka: Vengruvo Šv. Petro Alkantariečio ir Šv. Antano Paduviečio bažnyčia** – vaizdinė ir garsinė medžiaga  |

**Vengruvo Šv. Petro Alkantariečio ir Šv. Antano Paduviečio bažnyčia** (lenk. *Kościół św. Antoniego i św. Piotra w Węgrowie*) - Romos katalikų bažnyčia šiaurės rytų Lenkijoje, Mazovijos vaivadijoje, Vengruvo apskrityje, Vengruvo mieste. Bažnyčia priklauso Vengruvo Šv. Petro Alkantariečio ir Šv. Antano Paduviečio parapijai. 1962 m. bažnyčia įtraukta į Mazovijos vaivadijos saugomų istorijos paminklų sąrašą.

Istorija
--------

Barokinio architektūros stiliaus bažnyčia pastatyta 1693-1715 metais, pagal architekto Tylman van Gameren projektą. Bažnyčios freskas tapė ir Vilniaus arkikatedros freskas nutapęs italas Mikelandželas Palonis. Iki 1864 m. bažnyčioje veikė reformatų vienuolynas, vėliau bažnyčią perėmė katalikai.

* 
* 
*

Nuorodos
--------

* Parapijos tinklalapis (lenk.) Archyvuota kopija 2010-03-25 iš Wayback Machine projekto..
* Mazovijos vaivadijos saugomų istorijos paminklų sąrašas (lenk.).
* Wojciech Jerzy Górczyk, Kościół reformatów w Węgrowie fundacji wojewody płockiego Jana Dobrogosta Krasińskiego (lenk.) "Notatki Płockie", 1, 2018.
*
Norman McLaren piešia tiesiai ant kino juostos. 1944 m.
**Norman McLaren** (1914 m. balandžio 11 d. – 1987 m. sausio 27 d.) – škotų kilmės kanadiečių animatorius, režisierius ir prodiuseris.

Jis buvo keleto animacijos ir kino filmų gamybos sričių pradininkas, išvystė ranka piešiamos animacijos, ant kino juostos piešiamos animacijos, vizualinės muzikos, abstraktaus kino, pikseliacijos ir grafinio garso technikas.

Už kūrybą apdovanotas Oskaru („Neighbours", 1952 m.), sidabriniu lokiu („Rythmetic", 1956 m.) ir BAFTA („Pas de deux", 1968 m.).

Šaltiniai
---------

1. ↑  Schaffer, Bill (2005). „The Riddle of the Chicken: The Work of Norman McLaren". *Senses of Cinema* (35). Nuoroda tikrinta 2011-03-16.
2. ↑  Clark, Ken (1987 m. vasara). „Tribute to Norman McLaren". *Animator* (19): 2. Suarchyvuotas originalas 2011-09-12. Nuoroda tikrinta 2011-03-20. `{{cite journal}}`: Patikrinkite date reikšmes: `|date=` (pagalba)
3. ↑  Kozlov, Vladimir (2009-05-28). „Movie of the week - Norman McLaren retrospective". *Moscow News*.

Nuorodos
--------

* imdb.com: Norman McLaren
|  |
| --- |
| **Medalininkas** |
| CenterTeresa Stadlober |
| **Medaliai** |
| **Atstovaujant:  Austrija** |
| Slidinėjimo krosas |
| Olimpinės žaidynės |
| **Bronza** | 2022 Pekinas | Skiatlonas |

**Teresa Stadlober** (g. 1993 m. vasario 1 d.) – Austrijos slidinėjimo kroso sportininkė, kuri specializuojasi ilgo nuotolio rungtyse. Olimpinė prizininkė.

Biografija
----------

2013 m. Stadlober iškovojo auksą pasaulio jaunimo čempionate. Tais pačiais metais austrė debiutavo pasaulio sugausiųjų čempionate. Savo debiutinėse 2014 m. žiemos olimpinėse žaidynėse slidininkė dalyvavo keturiose rungtyse. Moterų 30 km varžybose užimta 20-oji vietoja, skiatlone liko 35-a, estafetejė 11-a, o komandinio sprinto rungtyje 8-oji vieta. 2018 m. žiemos olimpinių žaidynių visose moterų individuliose rungtyse Austrijos sportininkė pateko į geriausiųjų dešimtukus.

2022 m. žiemos olimpiadoje Stadlober iškovojo savo pirmąjį olimpinį medalį - bronzą moterų skiatlono varžybose.

Šaltiniai
---------

1. ↑  „Olympedia Profile". olympedia.org. Nuoroda tikrinta 2022 m. vasaio 5 d.. `{{cite web}}`: Patikrinkite date reikšmes: `|accessdate=` (pagalba)
Korėjietės akys su „viengubais vokais" ir su „dvigubais vokais"
**Vokų klijai** (angl. *eyelid glue; eye putty*) – akių kosmetinė priemonė, naudojama Rytų Azijoje viršutinio voko formai keisti, t. y. iš „viengubų vokų" išgauti „dvigubus vokus". Tai vandenyje tirpūs klijai, kurie lengvai pašalinami nuo odos.

Istorija
--------

Japonijoje vokų klijai pasirodė XX a. 8-ojo dešimtmečio pabaigoje.

Panaudojimas
------------

„Dvigubi vokai" Rytų Azijoje laikomi moteriško grožio požymiu. Kai kurios moterys tokią vokų formą sukuria naudodamos vokų klijus. Klijai užtepami ant viršutinio voko, o po to jis plastikine šakute pakeliamas aukštyn ir laikomas (apie minutę) kol klijai sustingsta.
  
Tokiu būdu sukuriama ar paryškinama viršutinio voko klostė (t. y. suformuojami „dvigubi vokai"), dėl ko išryškėja blakstienos.

Vokų klijus naudoja ir kai kurie vyrai.

Vokų klijai laiko neilgai, tad po kelių valandų juos reikia užtepti iš naujo. Klijai gali sukelti suerzinimus.

Variantai
---------

Klijus galima pakeisti *vokų lipniąja juostele* (angl. *eyelid tape; crease tape*). Tai elastiška juostelė, iš kurios būna iškirptos vokų formos skiautelės, kurios prilipinamos prie viršutinio voko. Tinkamai tai padarius suformuojama viršutinio voko raukšlė. Tokios juostelės turi būti pakeičiamos po kelių valandų, nes irgi neilgai laiko.

Šaltiniai
---------

1. ↑  Miller, Laura (2006 m. liepos mėn.). *Beauty up: Exploring Contemporary Japanese Body Aesthetics*. Berkely and Los Angeles, California: University of California Press. pp. 116. ISBN 978-0-520-24508-2. `{{cite book}}`: Cite has empty unknown parameter: `|coauthors=` (pagalba); Patikrinkite date reikšmes: `|date=` (pagalba)
2. ↑  Double Eyelid[neveikianti nuoroda]. In *14 Most Shocking Beauty Treatments*
3. ↑  „Asian Eyes". Salon.com. 2000 m. vasario 16 d. Suarchyvuotas originalas 2011-09-26. Nuoroda tikrinta October 26, 2010.
4. ↑  Double Eyelid[neveikianti nuoroda]. In *14 Most Shocking Beauty Treatments*
Maharšis Mahešas Jogis (2007 m.)
Transcendentinės meditacijos centras Vlodrope, Nyderlanduose
**Transcendentinė meditacija** arba **T.M.** (angl. *Transcendental Meditation*) – 1955 metais Maharšio Mahešo Jogio sukurtas meditacinis judėjimas. Jo mokymas, dar vadinamas Kūrybinio intelekto mokslu, remiasi klasikiniais jogos principais, skirtais numaldyti kūną ir protą. Taip pat naudojamos mantros, kurias guru perduoda kiekvienam nariui – šis, siekdamas įgyti reikiamą sutelktį kasdien tyloje turi kartoti gautąją mantrą. Priešingai nei klasikinėje jogoje, Transcendentinėje meditacijoje šios technikos laikomos universaliomis, nereikalaujant adeptų keisti gyvenimo būdą, laikytis askezės.

Maharšis Mahešas Jogis siekė kuo didesnio savo judėjimo populiariamo, nes teigė, kad jei bent 1 % pasaulio gyventojų praktikuotų šį mokymą, būtų įveikta daugelis pasaulio socialinių problemų. Savo mokymui skleisti Mahešas steigė universitetus (Ajovoje, Nyderlanduose), mokymo centrus, populiarino savaip suprastą vedų architektūrą ir mokslą, bandė siekti politinės valdžios.

Labiausiai vakaruose Transcendentinę meditaciją išpopuliarino grupė „The Beatles".

Šaltiniai
---------

1. ↑  *Transcendental Meditation*.0Bruce M. Sullivan. Historical Dictionary of Hinduism. The Scarecrow Press, 1997.0p. 231–232
2. ↑   „Transcendental Meditation". *Britannica Online Encyclopedia*.
|  |
| --- |
| „Overjoyed" |
|  |
| Bastille singlas |
| iš albumo *Bad Blood* |
| Išleistas | 2012 m. balandžio 27 d. (2012-04-27) |
| Formatas | Skaitmeninė versija, vinilinė plokštelė |
| Įrašytas | 2011 m. |
| Žanras | Indie pop |
| Trukmė | 3:34 |
| Įrašų kompanija | Virgin |
| Autorius | Dan Smith |
| Bastille singlų chronologija |
| 

|  |  |  |
| --- | --- | --- |
|  | „**Overjoyed**"(2012) | „Bad Blood"(2012) |

 |

**„Overjoyed"** – britų grupės Bastille daina. Ji buvo išleista 2012 m. balandžio 27 d. kaip pirmasis oficialus grupės singlas pasirašius kontraktą su „Virgin Records". Tai taip pat buvo ir pirmasis singlas iš grupės debiutinio albumo „Bad Blood".

Kadangi kūrinio reklamai nebuvo skirta pakankamai dėmesio, takelis nepateko į Didžiosios Britanijos topą. Tai vienintelė į topus nepatekusi grupės daina.

Takelis taip pat buvo įtrauktas į pačios grupės 2011 m. išleistą „Laura Palmer EP" bei 2013 m. tik JAV išleistą „Haunt EP".

Vaizdo klipas
-------------

Dainos vaizdo klipas YouTube tinklapyje buvo išleistas 2011 m. lapkričio 3 d. Jį režisavo Courtney Phillips. Klipo trukmė – trys minutės ir keturiasdešimt penkios sekundės. Tai pirmasis grupės vaizdo klipas ir, kaip ir EP, kuriame daina iš pradžių ir buvo išleista, yra stipriai įkvėptas TV serialo „Twin Peaks".[reikalingas šaltinis] Jame pasirodo mergina, tikėtina, vaizduojanti serialo veikėją Laura Palmer, kuri palieka savo kambarį su knyga, naktį eina miesto gatvėmis į mišką, kuriame vėliau knygą užkasa. Kelis kartus ji matyti ir stovinti prie ežero miško viduryje (kaip ir pavaizduota ant singlo viršelio).

Po klipo premjeros, populiariosios muzikos leidinys „Q" pristatė dainą kaip savo 'Dienos takelį' 2012 m. kovo 7 d.

Internete galima rasti ir keletą skirtingų grupės, gyvai atliekančios kūrinį Copped Hall salėje, klipų. Dainos Distance remiksas taip pat turi atskirą vaizdo klipą.

EP dainos
---------

Skaitmeninė versija
1. „Overjoyed" – 3:24
2. „Sleepsong" – 3:40
3. „Overjoyed" (Yeasayer remiksas) – 4:09
4. „Overjoyed" (Distance remiksas) – 5:05
5. „Overjoyed" (Ghostwriter remiksas) – 3:50
6. „Overjoyed" (Detour City Redux) – 4:14
7. „Overjoyed" (vaizdo klipas) – 3:43

Išleidimo istorija
------------------

| Šalis | Data | Formatas | Įrašų kompanija |
| --- | --- | --- | --- |
| Didžioji Britanija | 2012 m. balandžio 27 d. | Skaitmeninė versija | Virgin Records |

Šaltiniai
---------

1. ↑  „Overjoyed Bastille release debut Virgin single". EMI. Suarchyvuotas originalas 2013-06-06. Nuoroda tikrinta 2014-04-19. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Bastille – Overjoyed – Track Of The Day – QTheMusic.com Archyvuota kopija 2014-02-18 iš Wayback Machine projekto.
3. ↑  „BASTILLE // Overjoyed - Live at Copped Hall". *YouTube*. BASTILLEvideos. Apr 3, 2012.
4. ↑  „BASTILLE // Overjoyed (Acapella)". *YouTube*. BASTILLEvideos. 2012 m. gegužės 9 d. `{{cite web}}`: Patikrinkite date reikšmes: `|date=` (pagalba)
5. ↑  Bastille – Overjoyed (Distance Remix) (2012) | IMVDb
6. ↑  „Overjoyed (Remixes) – EP by Bastille". iTunes. Apple. Nuoroda tikrinta 31 March 2013.
Koordinatės: 55°18′41″ š. pl. 23°58′46″ r. ilg.﻿ / ﻿55.31139°š. pl. 23.97944°r. ilg.﻿ / 55.31139; 23.97944

|  |
| --- |
| **Kėdainių Mikalojaus Daukšos pagrindinė mokykla** |
| [[Vaizdas:|Kėdainių Mikalojaus Daukšos pagrindinė mokykla herbas|center|100px]] |
| Kėdainių Mikalojaus Daukšos pagrindinė mokykla |
| **Adresas** | S. Dariaus ir S. Girėno g. 52, Kėdainiai |
| **Direktorius(-ė)** | Linas Butkus |
| **Mokinių skaičius** | 428 |
| **Įkūrimo data** |  |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 36 |

**Kėdainių Mikalojaus Daukšos pagrindinė mokykla** – dieninė, savarankiško mokymosi bendrojo lavinimo mokykla Kėdainiuose, S. Dariaus ir S. Girėno g. 52, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191019253. Steigėjas Kėdainių rajono savivaldybės taryba.

Istorija
--------

Įsikūrusi Kėdainiuose, Babėnų mikrorajone, prie Babėnų miško. Kėdainių 4-oji vidurinė mokykla 1989 m. pavadinta M. Daukšos vardu. 1993 m. įkurtas muziejus.

Direktoriai
-----------

* Linas Butkus.

Žymūs mokiniai
--------------

* Remigijus Ačas, politikas.

Nuorodos
--------

* Mokyklos svetainė Archyvuota kopija 2007-09-15 iš Wayback Machine projekto..
|  |
| --- |
| **moterų  Mašinac** |
| Vaizdas:FK Mašinac emblema.png |
| **Pavadinimas** | Ženski fudbalski klub Mašinac |
| **Įkurtas** | 1970 m. |
| **Stadionas** |  ? stadionas, Nišas |
| **Vietų sk.** | 000 |
| **Vadovas**  | Serbija ? |
| **Vyr. treneris**  | Serbija ? |
| **Lyga** | moterų Superlyga (I) |
| **2023–2024** | 6 vieta, *SuperLiga* |
| 

|  |  |
| --- | --- |
| 




**Apranga  namie**
 | 




**Apranga  svečiuose**
 |

 |

**Nišo „Mašinac"** (serb. *Ženski fudbalski klub Mašinac*) – Serbijos futbolo klubas iš Nišo. Šis straipsnis apie moterų futbolo ekipą, rungtyniavusią aukščiausiame šalies moterų futbolo divizione.

Istorija
--------

1970 m. suburta moterų futbolo ekipa. Jugoslavijos laikotarpiu buvo vienu iš sėkmingiausių klubų. 

Galutinai subyrėjus Jugoslavijai rungtyniavo Serbijos Superlygoje (aukščiausioje šalies lygoje).

Pasiekimai
----------

Serbijos čempionės (0)

Sezonai
-------

|  |
| --- |
| **Serbijos futbolo varžybos** |
| **Sezonas** | **Pirmenybių lygmuo** | **Vieta** | **Taurė** |
| 2022–2023 m. | I | 6 |  |

Šaltiniai
---------

Nuorodos
--------

* [ UEFA svetainėje]
* [ Globalsportsarchive]
* SOCCERWAY
* SOFASCORE
* [ FLASHSCORE]
*Šis straipsnis apie moterų futbolo klubą. Apie vyrų futbolo klubą skaitykite straipsnyje FC Petržalka.*

|  |
| --- |
| **moterų  FC Petržalka** |
|  |
| **Pavadinimas** | FC Petržalka |
| **Įkurtas** | **2020 m. FC Petržalka** |
| **Stadionas** | „Petržalka" klubo stadionas, Bratislava |
| **Vietų sk.** | 3 000 |
| **Vadovas**  | Slovakija |
| **Vyr. treneris**  | Slovakija |
| **Lyga** | **Pirma lyga** |
| **2022–2023** | 8 vieta |
| 

|  |  |
| --- | --- |
| 




**Apranga  namie**
 | 




**Apranga  svečiuose**
 |

 |

**FC „Petržalka"** (svk. *FC Petržalka ženy*) – Slovakijos futbolo klubas iš Bratislava. Šis straipsnis apie moterų ekipą, kuri žaidžia moterų futbolo varžybose.

Istorija
--------

### NMŠK 1922 Bratislava

Moterų ekipa nuo 2017–2018 m. sezono rungtyniavo Pirmoje lygoje (aukščiausiasis divizionas). Tuo metu buvo žinoma **NMŠK 1922 Bratislava** pavadinimu. 

2019–2020 m. čempionatas buvo nutrauktas dėl pandemijos keliamų grėsmių. 

### FC Petržalka

Pakito ekipos pavadinimas: pervadinta ir tapo **FC Petržalka**. 2020–2021 m. vėl buvo nutrauktas čempionatas. 

O 2021–2022 m. sezone po pirmojo etapo pateko į silpnųjų grupę. Galutinėje ekipų rikiuotėje liko septintoje vietoje.

2022–2023 m. rungtyniavo Pirmoje lygoje.

Pasiekimai
----------

* **Slovakijos čempionatas**

Sezonai
-------

**NMŠK 1922 Bratislava**

| Sezonas | Lygmuo | Lyga | Užimta vieta | Nuorodos | Pastabos |
| --- | --- | --- | --- | --- | --- |
|
| **2017–2018** | **1.** | **Pirma lyga** | **6.** |  |
|
| **2018–2019** | **1.** | **Pirma lyga** | **4.** |  |
| **2019–2020** | **1.** | **Pirma lyga** | **x.** |  | **Nutrauktos dėl pandemijos** |
|

FC Petržalka

| Sezonas | Lygmuo | Lyga | Užimta vieta | Nuorodos | Pastabos |
| --- | --- | --- | --- | --- | --- |
| **2020–2021** | **1.** | **Pirma lyga** | **x.** |  | **Nutrauktos dėl pandemijos** |
| **2021–2022** | **1.** | **Pirma lyga** | **7.** |  |
| **2022–2023** | **1.** | **Pirma lyga** | **8.** |  |
| **2023–2024** | **1.** | **Pirma lyga** | **.** |  |
|

Sudėtis
-------

Atnaujinta; 2022 m. lapkričio 4 d.

Stadionas
---------

Namų rungtynes žaidžia Bratislavoje, FC Petržalka 1898 stadione, kuris talpina 3 tūkst. žiūrovų.

Apranga
-------

Sportinės aprangos pokyčiai.
* Namuose žaidžia balta juoda apranga.

|  |  |
| --- | --- |
| 




***Errea***
 | 




***Errea***
 |

Taip pat skaitykite
-------------------

* FC Petržalka

Šaltiniai
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑

Nuorodos
--------

* Oficiali klubo svetainė

moterų ekipa
* Globalsportsarchive
* SOFASCORE
* SOCCERWAY
102 m. pr. m. e. Tyro pusės šekelio moneta. Vienoje pusėje Melkarto galva su lauro vainiku. Kitoje pusėje - erelis, tupintis ant galeros nosies. Greta jo - kuoka (Melkarto simbolis). 
**Tyro šekelis**, kitaip *Tyro tetradrachma* – Tyro moneta, kuri Romos imperijoje buvo naudojama kaip mokėjimo priemonė, kuria buvo galima mokesčius šventyklai Jeruzalėje. Spėjama, kad būtent šios monetos buvo tie sidabriniai, kuriais buvo sumokėta Judui Iskariotui (garsieji 30 sidabrinių). 

Ant monetų buvo atvaizdas finikiečių dievo Melkarto arba Baalo, kurį graikai laikė Herakliu, o žydai - Belzebubu. Dievas turėjo lauro vainiką, kas atspindėjo jo vaidmenį Tyro žaidynėse ir Olimpinėse žaidynėse.

Tyro šekeliai buvo kaldinami Izraelyje, bet romėnai reikalavo, kad ant jų būtų atvaizduotas Tyro dievo atvaizdas, kad išvengtų kaltinimų, kad žydams suteikta autonomija. 66 m. Pirmojo žydų sukilimo metu Tyro šekeliai buvo pakeisti kitais pinigais.

Tyro šekelis svėrė keturias Atėnų drachmas (apie 14 g), t.y,, daugiau kaip ankstesnis 11 g Izraelio šekelis. Atliekant to meto religines prievoles šie šekeliai buvo laikomi lygiaverčiais.
  
Romos sidabro monetos buvo 800 prabos sidabro, o Tyro šekeliai buvo 940 prabos ar grynesnio sidabro. Jeruzalėje mokant mokesčius buvo reikalaujama mokėti Tyro šekeliais, bet Tyro šekelius reikėdavo pas šventyklos pinigų keitėjus pakeisti į monetas su šventyklos patvirtintais atvaizdais.

Nuorodos
--------

1. ↑  „Tyrian Shekel". Suarchyvuotas originalas 2012-02-12. Nuoroda tikrinta 2011-07-25.
2. ↑  „Jerusalem's Tyrian Shekels: a lesson in priorities".
3. ↑  „Ancient Jewish Coins Related to the Works of Josephus". Suarchyvuotas originalas 2001-12-08. Nuoroda tikrinta 2011-07-25. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba), citing David Hendin's Guide to Biblical Coins and Y. Meshorer's Ancient Jewish Coinage.
4. ↑  „The role of coins in the First Revolt". Suarchyvuotas originalas 2008-10-29. Nuoroda tikrinta 2011-07-25.
5. ↑  „Israel photos III".
6. ↑  „The Tyrian shekel and the Temple of Jerusalem". Suarchyvuotas originalas 2008-05-15. Nuoroda tikrinta 2011-07-25..
Koordinatės: 54°09′59″š. pl. 24°12′01″r. ilg.﻿ / ﻿54.166419°š. pl. 24.200185°r. ilg.﻿ / 54.166419; 24.200185

|  |
| --- |
| **Merkinės pagrindinė mokykla** |
| Merkinės pagrindinė mokykla herbasMerkinės pagrindinė mokykla herbas |
| Merkinės pagrindinė mokykla |
| **Adresas** | Vilniaus g. 54, Merkinė |
| **Direktorius(-ė)** | Bernardas Sakalauskas |
| **Mokinių skaičius** | 108 |
| **Įkūrimo data** | 1960 |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 26 |

**Varėnos rajono Merkinės pagrindinė mokykla** – valstybinė internatinė, savarankiško mokymosi bendrojo lavinimo mokykla Varėnos raj. Merkinėje, Vilniaus g. 54, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190980135. Steigėjas Alytaus apskrities viršininko administracija.

Akmuo su įrašu „Internatinė mokykla 1960"

Istorija
--------

Mokykla įsteigta 1960 m.

2016 m. reorganizuota – prijungta prie Merkinės Vinco Krėvės gimnazijos.

Direktoriai
-----------

* Bernardas Sakalauskas.

Išnašos
-------

1. ↑  Reorganizavomo sąlygų aprašas
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Nidžilis |
| --- |
| Palydovinė ežero nuotraukaPalydovinė ežero nuotraukaPalydovinė ežero nuotrauka |
| Vieta | Rusijos vėliava Rusija (Jakutijos vėliava Jakutija) |
| Plotas | 119 km² |
| Kilmė | ledyninis |
| Vidutinis gylis | 3 m |
| Didžiausias gylis | 7 m |
| Įteka | Kiunkėjus, Charyja Jurjachas |
| Išteka | Sjenas |
| 

Žemėlapis rodantis  vietą.Nidžilis

  |
| **Koordinatės** |  63°35′0″ š. pl. 125°12′0″ r. ilg.﻿ / ﻿63.58333°š. pl. 125.20000°r. ilg.﻿ / 63.58333; 125.20000Koordinatės: 63°35′0″ š. pl. 125°12′0″ r. ilg.﻿ / ﻿63.58333°š. pl. 125.20000°r. ilg.﻿ / 63.58333; 125.20000 |

**Nidžilis** arba **Nedželis, Nedelis** (rus. *Ниджили, Неджели, Недели*, jak. *Нидьили*) – ežeras Rusijoje, Jakutijoje, didžiausias Vidurio Jakutijos lygumoje. Telkšo Kobiajaus uluse, Lenos ir Viliujo tarpupyje. Ilgis iki 33,5 km (šiaurės vakarų-pietryčių kryptimi), plotis iki 6 km. Didžiausias gylis – 7 m. Į ežerą suteka Kiunkėjus ir Charyja Jurjachas, išteka Sjenas (Viliujo baseinas).

Vidutinė vandens temperatūra liepą +18,7 °C. Užšąla rugsėjo pabaigoje arba spalio pradžioje. Ledas laikosi ~240 dienų. Ledai ištirpsta antroje birželio pusėje. Gausų žuvų, ypač jakutinių auksinių karosų.
NASA nufotografuota Nendo sala
**Nendo** (*Nendo, Nendö*) – didžiausia ir svarbiausia Santa Kruso salyno sala Saliamono Salų Temotu provincijoje. Sala taip pat žinoma ir kitais pavadinimais, kaip **Santa Krusas**, **Ndeni**, **Nitendi** ar **Ndendė**. Salai Santa Kruso pavadinimą 1595 m. suteikė ispanų keliautojas Alvaras de Mendanja de Neira, kuris joje nesėkmingai bandė įkurti koloniją.

Nendo yra 40 km ilgio ir 22 km pločio. Salos plotas siekia 505,5 km², aukščiausias taškas virš jūros lygio – 550 m. Apie 1 km nuo salos išsidėsčiusios dvi mažesnės salelės – Malo (šiaurės vakaruose) ir Nibanga (pietryčiuose).

Gyventojų apie 9 tūkst. (1999 m.), daugiausia melaneziečiai. Pagrindinis miestas ir provincijos sostinė Lata įsikūrusi šiaurės vakarinėje salos dalyje.

Šaltiniai
---------

1. 1 2 3 4  *Nendo*. Britannica Online Encyclopedia. Nuoroda tikrinta 2022-12-01.
2. ↑  „Santa Cruz Island, Solomon Islands" (anglų). John Seach. Suarchyvuotas originalas 2008-12-03.

Koordinatės: 10°42′36″p. pl. 165°49′48″r. ilg.﻿ / ﻿10.710°p. pl. 165.830°r. ilg.﻿ / -10.710; 165.830
|  |
| --- |
| **Vadoklių pagrindinė mokykla** |
| [[Vaizdas:|Vadoklių pagrindinė mokykla herbas|center|100px]] |
| Vadoklių pagrindinė mokykla |
| **Adresas** | Žalioji g. 7, Vadokliai |
| **Direktorius(-ė)** | Stasys Lisanka |
| **Mokinių skaičius** | 129 |
| **Įkūrimo data** |  |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 23 |

**Panevėžio rajono Vadoklių pagrindinė mokykla** – dieninė, savarankiško mokymosi bendrojo lavinimo mokykla Panevėžio raj. Vadokliuose, Žalioji g. 7, vykdanti pradinio, pagrindinio, vidurinio ir papildomo ugdymo programas. Įstaigos kodas 190398626.

Istorija
--------

1908 m. Vadokliuose buvo įsteigta „Saulės" mokykla, kurioje mokėsi apie 70 vaikų.
1918 m. pradėjo veikti lietuviška vienkomplektė mokykla Vadoklių bažnyčios parapijos salės patalpose. Mokyklos įsteigimu rūpinosi patys mokinių tėvai.
1922–1933 m. mokykla buvo perkelta į Anitavą, tuometinį kunigaikščių Rudaminų dvarą. Ten, išnuomotose patalpose, mokėsi dvi klasės – 40–45 mokiniai. Mokykloje dirbo du mokytojai.
Mokykla tapo valstybine. Mokinių skaičius didėjo, todėl reikėjo specialaus pastato mokyklai. 1934 m. pradėta statyti nauja Vadoklių pradinė mokykla.

Karo metais mokykla stipriai nukentėjo: sunaikintas muziejus, dokumentai, mokymo priemonės.
1948 m. mokykla performinta į septynmetę. Pirmasis direktorius – Kazimieras Masiokas. Mokinių skaičius padidėjo iki 204.
1951 m. mokykla išleido pirmą septintos klasės laidą.
1955 m. rugsėjo 1 d. Vadoklių septynmetė performuota į vidurinę mokyklą.
1959 m. prie mokyklos pastatytas pirmas priestatas, o 1962 m. – antras priestatas.
1980 m. padaryta pagrindinė mokyklos rekonstrukcija. Pastatyta sporto, aktų salės, valgykla, naujai įrengti kabinetai.

Direktoriai
-----------

* Stasys Lisanka (1989 m.–dabar).

Žymūs mokytojai
---------------

* 1991–1993 m. Vincentas Lamanauskas, profesorius.

Žymūs mokiniai
--------------

* Vanda Žekonienė–Maselytė, habilituota agrarinių mokslų daktarė.

Nuorodos
--------

* Vadoklių vidurinės mokyklos svetainė Archyvuota kopija 2012-01-31 iš Wayback Machine projekto.
Pav bhadžis: tiršto kario dubenėlis su bandelėmis
Daržovių ir prieskonių mišinio kepimas ant plokščiadugnės keptuvės. Kraštuose – karštos bandelės
**Pav bhadžis** (*Pav bhaji*, marath. पाव भाजी ) – indų greito maisto patiekalas, kilęs iš Maharaštros valstijos. Jį sudaro tirštas daržovių mišinio karis, patiekiamas su minkštomis bandelėmis. Pav bhajai siūlomi ir ant gatvės maisto prekystalių, ir tradicinėse užkandinėse Indijoje ir užsienyje.

Istorija
--------

Šis patiekalas žinomas nuo 1850-ųjų, kai Bombėjaus tekstilės gamyklų darbuotojai jį valgydavo per pietų pertraukas. Vėliau jis paplito ir tapo įprastas miesto restoranuose. Pav bhajis turi daug įvairių ingredientų ir garnyrų, bet iš esmės tai yra prieskoniais pagardintų daržovių mišinys tirštame padaže, paprastai paruošiamas ant plokščiadugnės keptuvės tavos ir patiekiamas su karštomis baltos duonos bandelėmis.

Įvairovė
--------

* Keptas pav bhadžis
* Pav bhadžis su grybais
* Pav bhadžis su saldaus pieno sūriu panyru
* Kolhapuro pav bhadžis su prieskonių mišiniu iš Kolhapuro
* Baltas pav bhadžis be garam masalos arba be raudonųjų pipirų miltelių
* Džain pav bhadžis be svogūnų ir česnakų, su kepamaisias bananais vietoje bulvių

Šaltiniai
---------

|  |  |
| --- | --- |
|  | **Vikiteka: Pav bhadžis** – vaizdinė ir garsinė medžiaga  |

1. ↑  Najmi, Quaid. „Meet Mumbai's rags-to-riches Restaurant King". *The New indian Express*. Suarchyvuotas originalas 2016-09-17. Nuoroda tikrinta 2015-05-31.
2. ↑  Rajesh, Monisha. „10 of the best street foods in Mumbai". *The Guardian*. Nuoroda tikrinta 2015-09-02.
| **Vladimiras Vernadskis** |
| --- |
|  |
| Gimė | 1863 m. kovo 12 d..Sankt Peterburgas, Rusija |
| Mirė | 1945 m. sausio 6 d. (81 metai)Maskva, Sovietų Sąjunga |
| Palaidotas (-a) | Novodevičės kapinės |
|  |
| Veikla | mineralogas ir geochemikas |
|  |
| Alma mater | 1885 m. Sankt Peterburgo universitetas |
|  |
|  **Vikiteka** | Vladimiras Vernadskis |
| Parašas |
|  |

  

**Vladimiras Ivanovičius Vernadskis** (rus. *Владимир Иванович Вернадский*; ukr.  *Володимир Іванович Вернадський*; 1863 m. kovo 12 d. – 1945 m. sausio 6 d.) – Rusijos ir Tarybų Sąjungos mineralogas ir geochemikas, vienas iš geochemijos, biogeochemijos bei radiogeologijos įkūrėjų. Jo teorija apie noosferą turėjo didelę įtaką Rusijos kosmizmui.

Biografija
----------

V. Vernadskis gimė 1863 m. kovo 12 d. Sankt Peterburge. Pagal šeimos legendą, jo tėvas buvo Zaporožių kazokų palikuonis. Jis buvo politinės ekonomijos profesorius Kijeve prieš persikėlimą į Sankt Peterburgą. V. Vernadskio motina buvo rusų tautybės bajorė. Mokėsi Charkovo ir Sankt Peterburgo klasikinėse gimnazijose. Studijavo Sankt Peterburgo imperatoriškojo universiteto Fizikos ir matematikos fakulteto gamtos mokslų skyriuje, kur chemiją dėstė žinomas mokslininkas Dmitrijus Mendelejevas. 1890 – 1911 m. dėstė Maskvos universitete.

Rusijos pilietinio karo metu jis dirbo ir Ukrainoje, kur jis įkūrė Ukrainos mokslų akademiją (dabar Ukrainos nacionalinė mokslų akademija). 1921 m. grįžo į Petrogradą. 1922 – 1926 m. dėstė geochemiją Sorbonoje. V. Vernadskis yra žinomas dėl jo knygos „Biosfera" (1926 m.), kurią išpopuliarino Eduardo Suesso terminą „biosfera" (1885 m.). 1943 m. apdovanotas Stalino premija. Prospektas Maskvoje, Ukrainos nacionalinė biblioteka ir Nacionalinis universitetas Tauridėje (Kryme) yra pavadinti V. Vernadskio garbei.

V. Vernadskio sūnus Georgijus Vernadskis (1887–1973) emigravo į Jungtines Amerikos Valstijas, kur jis išleido daug knygų apie viduramžinę ir šiuolaikinę Rusijos istoriją.

Nuorodos
--------

* V. Vernadskio noosfera Archyvuota kopija 2014-05-28 iš Wayback Machine projekto.
* Biospherology Archyvuota kopija 2014-07-27 iš Wayback Machine projekto.
* Vladimir Ivanovich Vernadsky (Encyclopædia Britannica)
VIZ Media, LLC|  |
| Pramonė | Leidyba |
| Įkurta | 1986 m. |
| Įkūrėjas (-ai) | Seiji Horibuchi |
| Centrinė būstinė | San Fransiskas, Kalifornija |
| Svarbiausi darbuotojai | Ken Sasaki(prezidentas, CEO)Hidemi Fukuhara(viceprezidentas) |
| Savininkas (-ai) | ShueishaShogakukanShoPro |
| Tinklalapis | www.viz.com |

**„VIZ Media, LLC"** – japonų valdoma bendrovė, JAV platinanti manga, anime ir kitokią pramogų industrijos produkciją. Įsikūrusi San Fransiske, Kalifornijoje. Įkurta 1986 m. Priklauso dvejoms Japonijos leidybos kompanijoms – „Shueisha" ir „Shogakukan".

Istorija
--------

Bendrovės įkūrėjas Seidžis Horibučis į JAV atsikraustė 1975 m. Susidomėjęs idėja – JAV platinti manga komiksus, jis sudarė sandorį su tuometiniu „Shogakukan" generaliniu direktoriumi Masahiro Ohga ir už suteiktus 200 tūkst. JAV dolerių 1986 m. įsteigė bendrovę „VIZ Communications".

„Viz Media" centrinė būstinė San Fransiske
Pirmasis leidyklos išleistas leidinys buvo „Legend of Kamui" (1987 m.). Pardavimai buvo pusėtini, nes buvo sunku atrasti nišą plačioje JAV komiksų rinkoje. Siekdama įveikti šią kliūtį, bendrovė praplėtė prekių asortimentą 1992 m. įtraukdama įvairias menines knygas. Manga kūrinius imta leisti pavadinant juos grafiniais romanais su tikslu, kad juos ims platinti pagrindiniai šalies knygynai. Planas pasisekė po keleto metų, rinkoje pirmaujantys knygynai savo lentynose skirdavo vietos ir manga kūriniams.

Išnašos
-------

1. ↑  Oikawa, Tomohiro (2007-09-01). „Weekend Beat: Cashing in on over-the-counter culture". *Asahi Weekly*. Asahi Shimbun Company. Suarchyvuota iš originalo 2008-03-16. Nuoroda tikrinta 2008-03-12.
| **Yoshihiko Noda野田 佳彦** |
| --- |
|  |
| Gimė | 1957 m. gegužės 20 d. (66 metai)Funabašis, Čibos prefektūra, Japonija |
| Tautybė | japonas |
| Japonijos ministras pirmininkas |
| Ėjo pareigas | 2011 m. rugsėjo 2 d. – 2012 m. gruodžio 26 d. |
| Ankstesnis | Naoto Kan |
| Vėlesnis | Shinzō Abe |
| Japonijos finansų ministras |
| Ėjo pareigas | 2010 m. birželio 8 d. – 2011 m. rugsėjo 2 d. |
| Ankstesnis | Naoto Kan |
| Vėlesnis | Jun Azumi |
|  |
| Partija | Japonijos demokratų partija |
|  |
| Alma mater | Vasedos universitetas |
|  |
|  **Vikiteka** | Yoshihiko Noda |

**Jošihiko Noda** (jap. 野田佳彦 = *Noda Yoshihiko*, g. 1957 m. gegužės 20 d.) – Japonijos politikas, buvęs šalies ministras pirmininkas (2011–2012 m.), finansų ministras (2010–2011 m.), Atstovų rūmų narys (nuo 1993 m.), Demokratų partijos prezidentas (2010–2011 m.)

Biografija
----------

Gimė 1957 m. gegužės 20 d. Funabašio mieste, Čibos prefektūroje. Užaugo neturtingoje šeimoje. Baigė Vasedos universitetą. 1993 m. buvo pirmą kartą išrinktas į parlamentą kaip Japonijos naujosios partijos narys. Sekantys rinkimai buvo nesėkmingi. Į politiką sugrįžo 2000 m. kartu su Demokratų partija. Jai užsitikrinus daugumą po 2009 m. rinkimų, tapo finansų viceministru, o kitais metais ir finansų ministru. 2011 m. vasarą įveikęs varžovą bendrapartietį Banri Kaieda buvo išrinktas ministru pirmininku, pareigas oficialiai pradėjo eiti rugsėjo 2 d. Šį postą paliko 2012 gruodžio 26 d. po Demokratų partijos pralaimėjimo Atstovų rūmų rinkimuose.

Politinė veikla
---------------

2005 m. Noda kritikavo tuomečio Japonijos premjero Junichiro Koizumi pareiškimą, kuriame A klasės karo nusikaltėlius pavadino „karo nusikaltėliais", tačiau pagyrė jo apsilankymą Jasukunio šventykloje, skirtoje Japonų kariams, kovojusiems antrajame pasauliniame kare. Per Japonijos kapituliacijos metines 2011 m. rugpūčio 15 d. Noda pareiškė, kad Sąjungininkų nuteisti A klasės karo nusikaltėliai, jo požiūriu, teisiškai nebuvo karo nusikaltėliai, tokiu pareiškimu supykdydamas nuo Japonijos imperijos nukentėjusias kaimynines šalis.

Tapęs ministru pirmininku Noda palaikė branduolinės energijos atsisakymo siekius, Japonijos dalyvavimą Partnerystės abipus Ramiojo vandenyno (angl. *Trans-Pacific Partnership*, TPP) derybose, PVM didinimą nuo 5 iki 10 %.

Šaltiniai
---------

1. ↑  „菅内閣：「職務執行内閣」に　野田新首相の任命式先送りで". *Mainichi.jp* (japonų). Mainichi Shimbun. 30 August 2011. Nuoroda tikrinta 30 August 2011.[neveikianti nuoroda]
2. ↑  Profile: Yoshihiko Noda, a fiscal hawk flies into Japan's top post Archyvuota kopija 2011-11-16 iš Wayback Machine projekto. People's Daily, 2011-08-29
3. ↑  Yoshihiko Noda wins Japan leadership race, BBC, 29 August 2011.
4. ↑  „S. Korea blasts Noda's war criminal remarks". *The Japan Times*. 2011-08-17. Suarchyvuota iš originalo 2012-07-16. Nuoroda tikrinta 2011-08-29.
Merlina Monro 1953 m. filme „Džentelmenai renkasi blondines" atlieka dainą „Deimantai – geriausi merginos draugai".
**Diamonds Are a Girl’s Best Friend** (*Deimantai – geriausi merginos draugai*) – daina, kurią 1949 m. Brodvėjaus miuzikle „Džentelmenai renkasi blondines" pirmą kartą atliko Kerolė Čening. Daina užėmė 12-ą vietą Amerikos kino instituto 100-o geriausių Amerikos kino dainų per 100-ą metų sąraše, sudarytame Amerikos kino instituto šimtmečiui paminėti.

Daina žinomiausia dėl 1953 m. Merlinos Monro atlikimo to paties, kaip ir miuziklas, pavadinimo filme. Didžiąją dainos dalį filme Monro dainavo pati, išskyrus keletą frazių, kurias atliko Marnė Nikson. Šios versijos dainą vėliau atliko Madona, Kailė Minog, Džerė Halivel, Ana Nikolė Smit ir kitos dainininkės.

2001 m. daina buvo atlikta filme „Mulenružas!" („Moulin Rouge!"), dainos versija jame pavadinta „Žėrintys deimantai" („Sparkling Diamonds") ir ji truputį skiriasi nuo originalo tiek žodžiais, tiek melodija.

2010 m. miuzikle „Burleska" dainą atliko Kristina Agilera. 2012 m. dainą pagal fonogramą seriale „Liežuvautoja" (5-as sezonas, 13-a serija) sudainavo personažas Serena van der Vudsen, vaidinama Bleikės Laivli.

Nuorodos
--------

* Merlina Monro 1953 m. filme „Džentelmenai renkasi blondines" dainuoja „Deimantai – geriausi merginos draugai" (YouTube kanalas, anglų k.)
* Dainos žodžiai (anglų k.)

Išnašos
-------

1. ↑  „AFI's 100 YEARS...100 SONGS" (anglų). American Film Institute. Suarchyvuotas originalas 2007-10-27. Nuoroda tikrinta 2023-03-17.
2. ↑  „A Banger! Megan Thee Stallion & Normani Team Up On "Diamonds"". *idolator*. 2020-01-10. Nuoroda tikrinta 2023-03-17.
3. ↑  Gonzales, Erica (2020-01-10). „Normani and Megan Thee Stallion Kick Ass in Their New "Diamonds" Music Video". *Harper's BAZAAR* (amerikiečių anglų). Nuoroda tikrinta 2023-03-17.
4. ↑  „Sparkling Diamonds (From "Moulin Rouge" Soundtrack)". YouTube. Nuoroda tikrinta 2023-03-17.
5. ↑  „Burlesque - Diamonds Are A Girl's Best Friend - Marilyn Monroe and Christina Aguilera". YouTube. Nuoroda tikrinta 2023-03-17.
6. ↑  „Gossip Girl (VF) - Serena sur Diamonds Are a Girl's Best Friend". YouTube. Nuoroda tikrinta 2023-03-17.
| Dirfild Bičasangl. *Deerfield Beach* |
| --- |
| *Miesto reginys* |
|  |
| 

Dirfild BičasDirfild Bičas

26°19′05″ š. pl. 80°05′59″ v. ilg.﻿ / ﻿26.31806°š. pl. 80.09972°r. ilg.﻿ / 26.31806; 80.09972﻿ (Dirfild Bičas)Koordinatės: 26°19′05″ š. pl. 80°05′59″ v. ilg.﻿ / ﻿26.31806°š. pl. 80.09972°r. ilg.﻿ / 26.31806; 80.09972﻿ (Dirfild Bičas) |
|  |
| Laiko juosta: (UTC-8)------ vasaros: (UTC-7) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Florida Florida |
|  |
| **Įkūrimo data** | 1925 m. |
|  |
| **Gyventojų** (2010) | 75 018  |
| **Plotas** | 42,08 km² |
| **Tankumas** (2010) | 1 783 žm./km² |
| **Altitudė** | 4 m |
|  |
| **Tinklalapis** | www.deerfield-beach.com |
|  **Vikiteka** | Dirfild Bičas |

**Dirfild Bičas** (angl. *Deerfield Beach*) – miestas Jungtinėse Amerikos Valstijose, Floridos valstijos pietryčiuose. 2010 m. JAV gyventojų surašymo duomenimis, mieste gyveno 75 tūkst. žmonių.

Istorija
--------

Istorija datuojama 1890 m. kai palei Hilsboro upę buvo įkurta to paties pavadinimo gyvenvietė. 1898 m. gyvenvietės gyventojų skaičiui pasiekus 20, joje buvo atidarytas atskiras pašto skyrius ir gyvenvietė pervadinta į Dirfildą (angl. *deer* 'elnias' + *field* 'laukas') dėl čia gausiai besiganiusių elnių.

XX a. pradžioje gyventojų skaičius ir toliau augo nutiesus miestelio teritoriją kertantį Floridos rytų pakrantės geležinkelį, vedantį link Majamio. Tuo metu ekonomika rėmėsi žemės ūkio kultūromis (auginti ananasai, pomidorai, žaliosios pupelės), iš vaisių buvo daromi įvairūs vietiniai vaisvandeniai. Tačiau 1939 m. miestelio pavadinimas buvo pakeistas į *Dirfild Bičą*, siekiant pritraukti turistų savo paplūdimiais. 1945 m. suteiktas miesto statusas. 1952 m. buvo suręstas medinis tiltas į jūrą.

Šaltiniai
---------

1. ↑  „City of Deerfield Beach 2010/2011 Approved Budget" (PDF). City of Deerfield Beach. Suarchyvuotas originalas (PDF) 2010-12-05. Nuoroda tikrinta 2010-10-09.
2. ↑  „52 Deerfield Moments: #25 - The First Deerfield Pier - Deerfield Beach Historical Society". *Deerfield Beach Historical Society* (amerikiečių anglų). 2015-05-05. Nuoroda tikrinta 2018-04-17.
|  |
| --- |
| Igzidora Gjeta |
| Pilnas vardas | Igzidora Gjeta |
| Gimė | 2001 m. kovo 19 d. (22 metai)Tirana, Albanijos vėliava Albanija |
| Žanrai | popmuzika, hiphopas, liaudies muzika |
| Veikla | dainininkė |
| Aktyvumo metai | 2008–dabar |

**Igzidora Gjeta** (g. 2001 m. kovo 19 d. Tiranoje
) – Albanijos dainininkė.

Scenoje debiutavo 2008 metais, konkurse *Young voices* užėmusi antrąją vietą.

Mėgsta skaityti knygas, mokytis užsienio kalbų, šokti. Pirmenybę ji skiria pop, hiphopui ir tradicinei albanų liaudies muzikai. 

Dainininkė yra vaikų dainų festivalių Tiranoje (du kartus užėmė 3-ą vietą) bei Škodroje dalyvė. 2010 metais 47-ajame „Festivali i Kenges" konkurse užėmė 3-ą vietą, o tais pačiais metais 16-ame „Zerat e Rinj" festivalyje su „Akullorja" liko antroje vietoje.

2012-aisiais laimėjo šalies atranką „Junior Fest Albania 2012" ir išrinkta atstovauti Albanijai 2012 m. vaikų Eurovizijoje Amsterdame. Ten su daina „Kam një këngë vetëm për ju" (kūrinio autoriai – Xhavit Ujkani ir Jorgo Papingji) surinkusi 35 taškus, liko paskutinėje (12) vietoje.

Išnašos
-------

1. ↑  „About Igzidora Gjeta" (anglų). junioreurovision.tv.
2. ↑  „Albania Junior Eurovision 2012 Албания Детское Евровидение 2012" (anglų and rusų). esckaz.com.
3. ↑  „Junior Eurovision Song Contest 2012" (anglų). junioreurovision.tv.

Nuorodos
--------

* Daina *Kam një këngë vetëm për ju*

| Apdovanojimai ir pasiekimai |
| --- |
| Prieš tai:**–** |  **Albanijos atstovė vaikų Eurovizijoje**2012 | Po to:**Mishela Rapo  *„Dambaje"*** |
**Muhamed Bešić**|  |
| Asmeniniai duomenys |
| **Pilnas vardas** | Muhamed Bešić |
| Gimimo data | 1992 m. rugsėjo 10 d. (31 metai) |
| Gimimo vieta | Berlynas, Vokietija |
| Ūgis | 1,77 m |
| Svoris | 73 kg |
| Klubai |
| Dabar žaidžia | [[]] |
| **Pozicija** | atraminis saugas |
| Jaunimo klubai |
| 2004–20092009–2010 | Tennis Borussia BerlinHamburger SV |
| Profesionalūs klubai\* |
| 2010–20122010–20122012–20142014– | Hamburger SV IIHamburger SVFerencvárosi TCEverton FC | 38 (0)3 (0)47 (1)4 (0) |
| Nacionalinė komanda\*\* |
| nuo 2010 | Bosnija ir Hercegovina Bosnija ir Hercegovina | 16 (0) |
| \* Skaičiuojama tik pasirodymai ir įvarčiai vietinėje lygoje Duomenys 2014 m. spalio mėn..
\*\* Nacionalinės komandos pasirodymų irįvarčių duomenys 2014 m. spalio mėn.. |

**Muhamedas Bešičius** (g. 1993 m. rugsėjo 10 d. Berlyne) – futbolininkas, Bosnijos ir Hercegovinos nacionalinės rinktinės atraminis saugas.

Karjera
-------

### Klubinė karjera

Bešičius gimė Vokietijoje, emigrantų iš Bosnijos ir Hercegovinos šeimoje. Būdamas 9, jis pradėjo lankyti futbolo treniruotes „Tennis Borussia Berlin" klube. Sulaukęs 16, jis pasirašė sutartį su Bundeslygoje rungtyniaujančiu „Hamburger SV" klubu. 2010 m. jis pratęsė kontraktą iki 2013 m. tačiau karjera komandoje netikėtai nutrūko: 2012 m. kovo mėn. futbolininkas buvo suspenduotas dėl klubo drausmės pažeidimų bei konflikto su treneriu Torsten Fink.

2012 m. Bešičius persikėlė į Vengriją, kur pasirašė sutartį su „Ferencvárosi TC" klubu. Per dvejus metus, praleistus komandoje, futbolininkas įsitvirtino ne tik pagrindinėje sudėtyje, bet ir buvo pradėtas kviesti į nacionalinę rinktinę.

2014 m. liepą, po sėkmingo pasirodymo Pasaulio čempionate, Bešičius už 4 mln. svarų sterlingų persikėlė į Angliją, kur tapo „Everton FC" komandos nariu. Jo debiutas Premier League susiklostė itin nesėkmingai: rungtynėse su „Chelsea FC", pasirodęs po keitimo 89 minutę, jis pirmu lietimo prarado kamuolį, kurį perėmę varžovai pelnė paskutinį rungtynių įvartį („Evertonas" pralaimėjo 3 – 6).

### Tarptautinė karjera

Savo šalies U–21 rinktinėje Bešičius debiutavo 2010 m. rudenį rungtynėse su Italija ir šioje komandoje sužaidė 10 rungtynių bei pelnė 2 įvarčius.

Tų pačių metų lapkritį jis buvo pakviestas ir į pagrindinę šalies rinktinę. Debiutuodamas rungtynėse su Slovakija jis tapo jauniausiu futbolininku, atstovavusiu Bosnijos ir Hercegovinos komandai. XX pasaulio futbolo čempionate Bešičius žaidė visose 3 rinktinės rungtynėse, tačiau komanda savo grupėje užėmė 3 vietą ir į kitą etapą nepateko.

### Dalyvavimas čempionatuose

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Brazilija 2014 | I etapas | 3 | 0 | 1 | 0 | 0 |

Šaltiniai
---------

|  |  |
| --- | --- |
|  | **Vikiteka: Muhamed Bešić** – vaizdinė ir garsinė medžiaga  |

1. ↑
2. ↑  O. Škundrić (28 March 2012). „Fink daveći izbacio Bešića iz svlačionice" (Bosnian). sportsport.ba. Nuoroda tikrinta 8 June 2012.`{{cite web}}`: CS1 priežiūra: Neatpažinta kalba (link)
| **Verbena bonariensis** |
| --- |
| Patagoninė verbena (*Verbena bonariensis*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Notreliažiedžiai  *( Lamiidae)* |
| Šeima: | Verbeniniai  *( Verbenaceae)* |
| Gentis: | Verbena  *( Verbena)* |
| Rūšis: | Patagoninė verbena  *( Verbena bonariensis)* |

 |

**Patagoninė verbena** (*Verbena bonariensis*) – verbeninių ( *Verbenaceae*) šeimos daugiametis augalas. Natūraliai paplitęs Pietų Amerikos pietuose ir vakaruose – Argentinoje, Čilėje (įskaitant Patagoniją), pietų Brazilijoje, Paragvajuje, Bolivijoje, Peru, Ekvadore. Kaip dekoratyvinis augalas dabar auginamas arba sulaukėjęs daugelyje pasaulio vietų.

Keras aukštas, status, šakotas, gali išaugti iki 150 cm aukščio. Lapai kiaušiniški arba lancetiškai kiaušiniški, dantytais kraštais, iki 10 cm ilgio. Žiedai violetiniai, stiebo viršūnėse susitelkę į skėčius po 20–30, kvapnūs, gausiai žydi vasaros pabaigoje.

Patagoninė verbena dažnai auginama kaip dekoratyvinis augalas gėlių darželiuose, gėlynuose, miestų želdynuose, kapinėse. Vidutinių platumų klimato juostoje augalas vienmetis, nes nepakelia šalnų, tačiau pavasarį lengvai vėl išauga iš sėklų. Vietomis sulaukėja ir gali tapti invazine rūšimi. Augalui geriausiai tinka drėgna, bet vandeniui laidi dirva, atvira saulė.

* ŽiedynaiŽiedynai
* VaisiaiVaisiai
* Patagoninė verbena gėlynePatagoninė verbena gėlyne
* Sulaukėjusios patagoninės verbenos Naujojoje ZelandijojeSulaukėjusios patagoninės verbenos Naujojoje Zelandijoje

Šaltiniai
---------

1. ↑  Verbena bonariensis L. *Kew Royal Botanic Gardens*
2. ↑  Verbena bonariensis (Purpletop Vervain, Tall Verbena, Pretty Verbena), *worldplants.ca*
3. ↑  Verbena bonariensis, *gardenersworld.com*